
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 10. oktobra noteikumos Nr. 576 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.7. pasākuma "Reģionālās kultūras infrastruktūras attīstība kultūras pakalpojumu piekļūstamības uzlabošanai" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Projekts sagatavots, lai veiktu grozījumu Ministru kabineta 2023. gada 10. oktobra noteikumos Nr. 576 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.7. pasākuma "Reģionālās kultūras infrastruktūras attīstība kultūras pakalpojumu piekļūstamības uzlabošanai" īstenošanas noteikumi"" (turpmāk – Noteikumi Nr. 576), pamatojoties uz Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu.
1.2. Mērķis
Mērķa apraksts
Projekta mērķis ir precizēt Eiropas Savienības kohēzijas politikas programmas 2021.–2027. gadam 5.1.1.7. pasākuma "Reģionālās kultūras infrastruktūras attīstība kultūras pakalpojumu piekļūstamības uzlabošanai" ietvaros pieejamā nacionālā finansējuma sadalījumu pa finansējumu avotiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Eiropas Komisija 2022. gada 25. novembrī apstiprināja Latvijas izstrādāto Eiropas Savienības kohēzijas politikas programmu 2021.–2027. gadam, nosakot, ka 5. politikas mērķa "Iedzīvotājiem tuvāka Eiropa, veicinot visu veidu teritoriju un vietējo iniciatīvu ilgtspējīgu un integrētu attīstību" 5.1. prioritātes "Reģionu līdzsvarota attīstība" 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana" 5.1.1.7. pasākuma "Reģionālās kultūras infrastruktūras attīstība kultūras pakalpojumu piekļūstamības uzlabošanai" (turpmāk – 5.1.1.7. pasākums) ietvaros paredzēts atbalsts nacionālas vai reģionālas nozīmes kultūras infrastruktūras būvniecībai, atjaunošanai un restaurācijai, kas nodrošina profesionālās mākslas darbību vai atmiņas institūcijas funkciju, pilnveidojot esošo pakalpojumu vai izveidojot jaunu, kā arī integrējot projektos inovatīvus risinājumus, kas ļauj attīstīt kultūras satura digitālo piedāvājumu.

Līdz ar Noteikumu Nr. 576 stāšanos spēkā 2023. gada 13. oktobrī noteikta kārtība, kādā tiek īstenots 5.1.1.7. pasākums.

Noteikumi Nr. 576 nosaka, ka 5.1.1.7. pasākuma mērķis ir uzlabot un attīstīt nacionālas vai reģionālas nozīmes kultūras infrastruktūru, kas nodrošina profesionālās mākslas darbību vai atmiņas institūcijas funkciju, uzlabojot publiskās vides kvalitāti, veicinot esošo pakalpojumu pilnveidi un jaunu pakalpojumu izveidi un tādējādi paplašinot objekta kā ilgtspējīga resursa inovatīvu izmantošanu cilvēka dzīves kvalitātes uzlabošanā.

Noteikumu Nr. 576 11. punktā noteikts 5.1.1.7. pasākuma ietvaros pieejamais kopējais attiecināmais finansējums – 17 400 000 euro, tai skaitā Eiropas Reģionālās attīstības fonda (turpmāk – ERAF) finansējums 14 790 000 euro un nacionālais finansējums (valsts budžeta līdzfinansējums 750 000 euro un pašvaldības līdzfinansējums vismaz 1 860 000 euro) vismaz 2 610 000 euro.

5.1.1.7. pasākums tiek īstenots ierobežotas projektu iesniegumu atlases veidā. Centrālā finanšu un līgumu aģentūra kā sadarbības iestāde 2023. gada 28. novembrī uzaicināja valsts akciju sabiedrību "Valsts nekustamie īpašumi" un Cēsu novada pašvaldību sagatavot un iesniegt projekta iesniegumus Eiropas Savienības fondu finansējuma saņemšanai.

Valsts akciju sabiedrība "Valsts nekustamie īpašumi" 2024. gada 13. jūnijā noslēdza līgumu par Eiropas Savienības projekta īstenošanu Nr. 5.1.17/1/24/I/001 "Valmieras drāmas teātra Lāčplēša ielā 4, Valmierā II posms" un 2024. gada 30. septembrī minētā projekta īstenošana tika pabeigta. Savukārt, Cēsu novada pašvaldība 2024. gada 6. novembrī noslēdza līgumu par Eiropas Savienības projekta īstenošanu Nr. 5.1.1.7/1/24/I/002 "Nacionālā dokumentārā mantojuma un Nacionālā muzeju krājuma saglabāšanas infrastruktūras izveide Cēsīs" (turpmāk – Nacionālā dokumentārā mantojuma un Nacionālā muzeju krājuma saglabāšanas infrastruktūras izveides Cēsīs projekts), kura īstenošana tiek turpināta.
Problēmas un risinājumi
Problēmas apraksts
Līdz ar Ministru kabineta 2026. gada 30. jūnija noteikumu Nr. 372 "Grozījumi Ministru kabineta 2023. gada 10. oktobra noteikumos Nr. 576 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.7. pasākuma "Reģionālās kultūras infrastruktūras attīstība kultūras pakalpojumu piekļūstamības uzlabošanai" īstenošanas noteikumi" (turpmāk – grozījumi Noteikumos Nr. 576) stāšanos spēkā 2026. gada 4. jūlijā 5.1.1.7. pasākuma ietvaros tika atbrīvots elastības finansējums, nosakot, ka tas paredzēts Nacionālā dokumentārā mantojuma un Nacionālā muzeju krājuma saglabāšanas infrastruktūras izveides Cēsīs projektam, un konkrēti, projekta ietvaros izveidotās infrastruktūras darbībai nepieciešamā aprīkojuma iegādei un uzstādīšanai Latvijas Nacionālajam arhīvam un Cēsu Vēstures un mākslas muzeja krātuvei. Vienlaikus ar grozījumiem Noteikumos Nr. 576 tika paplašināts projekta iesniedzēja sadarbības partneru loks, nosakot, ka 5.1.1.7. pasākuma ietvaros projekta īstenošanā tiks piesaistīts sadarbības partneris – Latvijas Nacionālais arhīvs, lai nodrošinātu, ka projekta ietvaros iegādātais aprīkojums tiek nodots Latvijas Nacionālā arhīva īpašumā.

Tomēr ar grozījumiem Noteikumos Nr. 576 netika precizēts projektam piešķirtā finansējuma, tostarp elastības finansējuma, sadalījums starp projekta īstenotāju – Cēsu novada pašvaldību un sadarbības partneri – Latvijas Nacionālo arhīvu, kā arī tam atbilstošais nacionālā līdzfinansējuma sadalījums pa finansējuma avotiem. Līdz ar to Noteikumu Nr. 576 11. punktā tika saglabāts sākotnēji plānotais nacionālā finansējuma 2 610 000 euro apmērā sadalījums, kas bija noteikts atbilstoši sākotnējam 5.1.1.7. pasākuma finansējuma saņēmēju lokam – Cēsu novada pašvaldībai un valsts akciju sabiedrībai "Valsts nekustamie īpašumi", paredzot valsts budžeta līdzfinansējumu 750 000 euro apmērā un pašvaldības līdzfinansējumu vismaz 1 860 000 euro apmērā.

Šobrīd notiek būvdarbu iepirkuma (CNP 2026/8/ERAF Nacionālā dokumentārā mantojuma un Nacionālā muzeju krājuma saglabāšanas un infrastruktūras izveide Cēsīs https://www.eis.gov.lv/EKEIS/Procurement/Edit/165679) piedāvājumu izvērtēšana. Latvijas Nacionālā arhīva un Cēsu Vēstures un mākslas muzeja krātuves iebūvējamā un neiebūvējamā aprīkojuma iegādei un uzstādīšanai Latvijas Nacionālā arhīva vārdā paredzēts novirzīt finansējumu 3 014 420 euro apmērā (tostarp elastības finansējumu 2 744 420 euro), ko veido ERAF finansējums 2 562 257 euro apmērā un nacionālais finansējums 452 163 euro apmērā, kas nodrošināms no valsts budžeta līdzekļiem.

Ņemot vērā minēto, nepieciešams precizēt Noteikumu Nr. 576 11. punktā noteikto nacionālā finansējuma sadalījumu pa finansējuma avotiem, iekļaujot Latvijas Nacionālajam arhīvam paredzētā finansējuma valsts budžeta līdzfinansējumu 452 163 euro apmērā, un attiecīgi samazinot pašvaldības līdzfinansējuma daļu, nemainot 5.1.1.7. pasākuma kopējo attiecināmo finansējumu.
Risinājuma apraksts
Projekts paredz precizēt Noteikumu Nr. 576 11. punktā noteikto nacionālā līdzfinansējuma sadalījumu pa finansējuma avotiem.

Sadarbības partnera – Latvijas Nacionālā arhīva – īstenojamajām projekta darbībām paredzētais kopējais finansējums ir 3 014 420 euro, tai skaitā ERAF finansējums 2 562 257 euro un nacionālais līdzfinansējums 452 163 euro. Minēto finansējumu veido:
1) atbrīvotais elastības finansējums 2 744 420 euro apmērā, tai skaitā ERAF finansējums 2 332 757 euro un nacionālais līdzfinansējums 411 663 euro, kas sadarbības partnera īstenojamajām darbībām paredzēts ar iepriekšējiem grozījumiem Noteikumos Nr. 576. Ar Projektu tiek precizēts šīs finansējuma daļas nacionālā līdzfinansējuma avots, paredzot to nodrošināt no valsts budžeta līdzekļiem;
2) finansējums 270 000 euro apmērā, tai skaitā ERAF finansējums 229 500 euro un nacionālais līdzfinansējums 40 500 euro, kas apstiprinātajā Nacionālā dokumentārā mantojuma un Nacionālā muzeju krājuma saglabāšanas infrastruktūras izveides Cēsīs projektā sākotnēji paredzēts finansējuma saņēmējam – Cēsu novada pašvaldībai. Projekta īstenošanas gaitā ir identificētas izmaksas, kas nepieciešamas Latvijas Nacionālā arhīva aprīkojuma iegādei un uzstādīšanai, kā arī Latvijas Nacionālā arhīva krājuma pārvešanai. Šo darbību nodrošināšanai minēto finansējuma daļu paredzēts novirzīt sadarbības partnerim – Latvijas Nacionālajam arhīvam, attiecīgi mainot nacionālā līdzfinansējuma avotu un 40 500 euro nodrošinot no valsts budžeta, nevis pašvaldības budžeta līdzekļiem.

Tādējādi Latvijas Nacionālā arhīva īstenojamajām projekta darbībām nepieciešamo nacionālo līdzfinansējumu kopumā 452 163 euro apmērā paredzēts nodrošināt no valsts budžeta līdzekļiem. Atbilstoši Ministru kabineta 2023. gada 25. aprīļa noteikumu Nr. 205 5. punktam nozares ministrija par tās institucionālajā padotībā esošajiem projekta sadarbības partneriem sagatavo valsts budžeta līdzekļu pieprasījumu normatīvajos aktos noteiktajā kārtībā. Līdz ar to minēto nacionālo līdzfinansējumu Latvijas Nacionālajam arhīvam kā projekta sadarbības partnerim paredzēts nodrošināt tieši no Kultūras ministrijas budžetā šim mērķim paredzētajiem līdzekļiem, bez Cēsu novada pašvaldības starpniecības.

Tādēļ Noteikumu Nr. 576 11. punktā valsts budžeta līdzfinansējums tiek palielināts no 750 000 euro līdz 1 202 163 euro, savukārt minimālais pašvaldības līdzfinansējums tiek precizēts no 1 860 000 euro uz 1 407 837 euro.

Noteikumu Nr. 576 11. punktā norādītais pašvaldības līdzfinansējuma apmērs atspoguļo minimālo nepieciešamo ieguldījumu, ievērojot ERAF finansējuma un nacionālā līdzfinansējuma proporciju 85 % un 15 %. Uzsākot projekta īstenošanu, Cēsu novada pašvaldība paredzēja lielāku pašvaldības līdzfinansējumu par minēto minimumu un tā nodrošināšanai uzņēmās attiecīgas aizņēmuma saistības. Šis aizņēmums neattiecas uz atbrīvoto elastības finansējuma daļu. Līdz ar to Noteikumos Nr. 576 norādītā minimālā pašvaldības līdzfinansējuma precizēšana nesamazina Cēsu novada pašvaldības projektā paredzēto līdzfinansējumu un nemaina tās uzņemtās aizņēmuma saistības.

Grozījumi attiecas tikai uz Cēsu novada pašvaldības projektā jau piešķirtā finansējuma, tostarp atbrīvotā elastības finansējuma, nacionālā līdzfinansējuma avota maiņu. Noteikumu Nr. 576 11. punktā noteiktais pasākuma kopējais attiecināmais finansējums, ERAF finansējums un kopējais nacionālā līdzfinansējuma apmērs netiek mainīts.

Vienlaikus, precizējot Latvijas Nacionālā arhīva īstenojamo projekta darbību finansēšanas nosacījumus, Kultūras ministrija ir izvērtējusi arī arhīva krājuma pārvešanai nepieciešamo izmaksu attiecināmību. Noteikumu Nr. 576 35.7. apakšpunkts paredz segt ar kultūras infrastruktūru saistītās iekštelpu un ārtelpu ekspozīcijas izmaksas un kultūras pakalpojuma izveides izmaksas. Arhīva krājuma pārvešana uz projekta ietvaros izveidotajām glabāšanas telpām ir neatņemama arhīva pakalpojuma izveides sastāvdaļa, kas nepieciešama pakalpojuma sniegšanai jaunajā infrastruktūrā. Līdz ar to minētās transportēšanas izmaksas ietilpst kultūras pakalpojuma izveides izmaksās, un grozījumi Noteikumu Nr. 576 35.7. apakšpunktā nav nepieciešami.

Papildus precizēti avansa saņemšanas nosacījumi Noteikumu Nr. 576 19. punktā, ņemot vērā, ka Nacionālā dokumentārā mantojuma un Nacionālā muzeju krājuma saglabāšanas infrastruktūras izveides Cēsīs projekta īstenošanā plānots piesaistīt sadarbības partneri Latvijas Nacionālo arhīvu no valsts budžeta finansētu tiešās pārvaldes iestādi, kas sadarbības partnerim piešķirto ERAF un valsts budžeta finansējuma daļu saņems priekšfinansējumā no valsts budžeta.

Ņemot vērā, ka ar Projektu paredzēta 5.1.1.7. pasākuma ietvaros pieejamā nacionālā finansējuma precizēšana pa finansējumu avotiem, plānotie grozījumi nav uzskatāmi par būtiskiem, tādējādi Projektam nav ietekmes uz 5.1.1.7. pasākuma finansējuma saņēmēju. Pēc Projekta spēkā stāšanās Centrālā finanšu un līgumu aģentūra informēs Cēsu novada pašvaldību par veiktajiem grozījumiem Noteikumos Nr. 576 un par nepieciešamību ierosināt grozījumus vienošanās par Nacionālā muzeju krājuma saglabāšanas infrastruktūras izveidei Cēsīs projekta īstenošanu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Cēsu novada pašvaldība, Latvijas Nacionālais arhīvs
Ietekmes apraksts
Vērtējot Projekta īstenošanas ietekmi uz administratīvajām procedūrām, ir identificējams administratīvā sloga palielinājums finansējuma saņēmējiem un Eiropas Savienības fondu vadībā iesaistītajām institūcijām.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	340 000
	0
	2 222 257
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	340 000
	0
	2 222 257
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	400 000
	0
	2 614 420
	0

	2.1. valsts pamatbudžets
	0
	0
	0
	400 000
	0
	2 614 420
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	-60 000
	0
	-392 163
	0

	3.1. valsts pamatbudžets
	0
	0
	0
	-60 000
	0
	-392 163
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	-60 000
	
	-392 163
	0

	5.1. valsts pamatbudžets
	
	0
	
	-60 000
	
	-392 163
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	5.1.1.7. pasākuma ietvaros pieejamais kopējais attiecināmais finansējums ir 17 400 000 euro, tai skaitā ERAF finansējums 14 790 000 euro un nacionālais finansējums (valsts budžeta līdzfinansējums 1 202 163 euro un pašvaldības līdzfinansējums vismaz 1 407 837 euro) vismaz 2 610 000 euro.

Sadarbības partnera – Latvijas Nacionālā arhīva – īstenojamajām projekta darbībām paredzētais kopējais finansējums ir 3 014 420 euro, tai skaitā ERAF finansējums 2 562 257 euro un nacionālais līdzfinansējums 452 163 euro, ko plānots izlietot indikatīvi:

2027. gadā 400 000 euro (ERAF 340 000 euro; nacionālais finansējums 60 000 euro);
2028. gadā 2 614 420 euro (ERAF 2 222 257 euro; nacionālais finansējums 392 163 euro).

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība tika nodrošināta Noteikumu Nr. 576 izstrādes laikā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Cēsu novada pašvaldība
Kultūras ministrija
Latvijas Nacionālais arhīvs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Latvijas Nacionālā attīstības plāna 2021.-2027. gadam (apstiprināts ar Saeimas 2020. gada 2. jūlija lēmumu Nr. 418/Lm13) prioritātes "Kultūra un sports aktīvai un pilnvērtīgai dzīvei" rīcības virziena "Cilvēku līdzdalība kultūras un sporta aktivitātēs" 364. progresa rādītājs "Mājsaimniecību izdevumi kultūrai un atpūtai no mājsaimniecību kopējiem patēriņa izdevumiem" un rīcības virziena "Kultūras un sporta devums ilgtspējīgai sabiedrībai" 377. progresa rādītājs "Kultūras pasākumu apmeklējumu skaits gadā uz 100 iedzīvotājiem" un 378. progresa rādītājs "Ārvalstu vairākdienu ceļotāju Latvijā kopējie izdevumi, milj." (pieejams: https://likumi.lv/ta/id/315879-par-latvijas-nacionalo-attistibas-planu-20212027-gadam-nap2027).
8.1.5. uz teritoriju attīstību
Vai projekts skar šo jomu?
Jā
Apraksts
Projekta īstenošanas rezultātā tiks īstenoti projekti, attīstot kultūras infrastruktūru un publisko ārtelpu, uzlabojot kultūras pakalpojumus un to piekļūstamību sabiedrībai.
8.1.6. uz vidi
Vai projekts skar šo jomu?
Jā
Apraksts
Projekta īstenošanas rezultātā tiks attīstīta nacionāla vai reģionāla kultūras infrastruktūra ar nacionālu nozīmi, kas nodrošina profesionālās mākslas darbību vai atmiņas institūcijas funkciju un ņemot vērā specifiskas prasības, tiks iespēju robežās izpildītas prasības, lai projekti izpildītu nepieciešamās prasības principa "Nenodarīt būtisku kaitējumu" ievērošanā.
8.1.7. uz klimatneitralitāti
Vai projekts skar šo jomu?
Jā
Apraksts
Projekta īstenošanas rezultātā tiks attīstīta nacionāla vai reģionāla kultūras infrastruktūra ar nacionālu nozīmi, kas nodrošina profesionālās mākslas darbību vai atmiņas institūcijas funkciju un ņemot vērā specifiskas prasības, tiks iespēju robežās izpildītas prasības, lai projekti izpildītu nepieciešamās horizontālā principa "Klimatdrošināšana" ievērošanā.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Projektu iesniegumu vērtēšanas kritēriju komplekts iekļauj specifisko atbilstības kritēriju par horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu, kura ietvaros tiek vērtēts, vai projekta iesniedzējam projektā tiek paredzētas vismaz trīs vispārīgas un trīs specifiskās horizontālo principu darbības, un vismaz viens horizontālo principu rādītājs. 
 
5.1.1.7. pasākuma projekta īstenošanā, ņemot vērā konkrēto darbību specifiku, tiks izvērtēta iespēja iekļaut darbības, kas veicina horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu, piemēram:    
a) īstenojot projekta informācijas un publicitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju;  
b) tiks nodrošināts, ka informācija publiskajā telpā, t.sk. tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus;  
c) projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;  
d) projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;  
e) projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem;  
f) projekta vadības un īstenošanas procesā personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas;  
g) projekta ietvaros tiks nodrošinātas vides piekļūstamības ekspertu konsultācijas, tās paredzot projektēšanas un būvniecības procesā;  
h) nodrošināt fizisku vides piekļūstamību visiem cilvēkiem ar dažāda veida funkcionāliem traucējumiem, ievērojot būvnormatīvu LBN 200-21. Papildus būvnormatīvā LBN 200-21 noteiktajam,  projekta ietvaros tiks īstenotas labās prakses darbības, kas ir būtisks priekšnoteikums vides piekļūstamībai visiem cilvēkiem, tai skaitā cilvēkiem ar funkcionāliem traucējumiem;  
i) plānojot būves dizainu, tiks ņemts vērā daudzveidības un iekļaušanas princips, balstoties uz cilvēku ar invaliditāti vajadzībām ne vien uz fizisku piekļūšanu būvei, bet arī uz specifiskām vajadzībām attiecībā uz būves noformējumu, lietojamību un funkciju.
8.1.10. uz dzimumu līdztiesību
Vai projekts skar šo jomu?
Jā
Apraksts
Projektu iesniegumu vērtēšanas kritēriju komplekts iekļauj specifisko atbilstības kritēriju par horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu, kura ietvaros tiek vērtēts, vai projekta iesniedzējam projektā tiek paredzētas vismaz trīs vispārīgas un trīs specifiskās horizontālo principu darbības, un vismaz viens horizontālo principu rādītājs. 
 
Piemēram, pasākuma ietvaros tiks īstenotas HP vispārīgas darbības, kas veicina dzimumu līdztiesību:   
- sievietēm un vīriešiem (projekta vadības un īstenošanas personālam) tiks nodrošinātas vienlīdzīgas iespējas, tostarp nodrošinot dalību mācību pasākumos, semināros, darba grupās, komandējumos;  
- īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. Labklājības ministrijas metodisko materiālu "Ieteikumi diskrimināciju un stereotipus mazinošai komunikācijai ar sabiedrību", (pieejams: https://www.lm.gov.lv/lv/metodiskie-materiali; https://www.lm.gov.lv/lv/media/18838/download).
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

